RESOLUCIÓN do 22 de decembro de 2009 pola que se publica o tipo de xuro para o primeiro semestre de 2010 para as operacións acollidas a diferentes convenios e programas de axuda do Instituto Galego de Promoción Económica (Igape).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 05/01/2010

Segundo se establece nos convenios de colaboración asinados entre o Instituto Galego de Promoción Económica e diversas entidades financeiras para operacións acollidas a eles, o tipo de xuro variará por semestres naturais e publicarase no Diario Oficial de Galicia. Esta condición tamén se establece en distintos programas de axuda do Instituto.
Polo que antecede, e unha vez verificados os datos relativos á evolución do mibor e euribor, en virtude das facultades que teño conferidas mediante o artigo 12 a) da Lei 5/1992, do 10 de xuño, de creación do Instituto Galego de Promoción Económica, e o artigo 11.1º a) do Decreto 317/1992, do 12 de novembro, polo que se aproba o regulamento do Igape
RESOLVO:
Primeiro.-Os tipos de xuro de referencia para o primeiro semestre de 2010 para as operacións acollidas aos seguintes convenios e programas do Instituto Galego de Promoción Económica (Igape) serán os seguintes:
-Préstamos dos convenios de apoio financeiro ás pemes 1997 e 1998: 0,97%.
-Préstamos dos convenios de apoio financeiro ás pemes 1999, 2000, 2001, 2002, 2003, 2004, 2005 e 2006: 0,993%.
-Préstamos do convenio de apoio financeiro ao sector pesqueiro de Galicia (DOG número 133, do 10 de xullo de 2001): 0,993%.
-Programa de apoio financeiro aos establecementos turísticos, hostalaría e comercio retallista nas comarcas de Ferrol, Eume e Ortegal (DOG número 194, do 5 de outubro de 2007): 0,993%.
-Programa de préstamos para financiar producións audiovisuais na Comunidade Autónoma de Galicia (DOG número 87, do 7 de maio de 2002): 0,993%.
-Programa de préstamos para financiar proxectos emprendedores na Comunidade Autónoma de Galicia (DOG número 63, do 31 de marzo de 2003): 0,993%.
-Convenio polo que se establece unha liña de avais do Igape para financiar a adquisición de dereitos de pesca por parte de agrupacións de produtores para o acceso da frota galega a caladoiros, subscrito entre o Igape e as entidades financeiras (DOG número 222, do 15 de novembro de 2004): 0,993%.
-Programa de préstamos para financiar proxectos en materia de innovación tecnolóxica na Comunidade Autónoma de Galicia (DOG número 84, do 3 de maio de 2005): 0,993%.
-Convenio polo que se establece unha liña de avais do Igape para financiar a adquisición de dereitos de pesca por parte de armadores e agrupacións de produtores para o acceso da frota galega a caladoiros, subscrito entre o Igape e as entidades financeiras (DOG número 195, do 9 de outubro de 2006): 0,993%.
-Convenio entre o Igape, as sociedades de garantía recíproca e as entidades financeiras adheridas para a habilitación dunha liña de financiamento específica para emprendedores (DOG número 195, do 9 de outubro de 2006): 0,993%.
-Convenio entre o Igape, as sociedades de garantía recíproca e as entidades financeiras adheridas para a habilitación dunha liña de financiamento específica para proxectos de innovación na Comunidade Autónoma de Galicia (DOG número 195, do 9 de outubro de 2006): 0,993%.
Bases reguladoras das axudas para a habilitación de liñas de financiamento subsidiado para microempresas, proxectos emprendedores e investimentos das pemes para a mellora competitiva na Comunidade Autónoma de Galicia, liñas Peme Xove e Peme Competitiva, instrumentadas mediante convenio de colaboración subscrito entre o Instituto Galego de Promoción Económica, as entidades financeiras e as sociedades de garantía recíproca adheridas (DOG número 101, do 28 de maio de 2007): 0,993%.
-Bases reguladoras das axudas para a habilitación de liñas de financiamento subsidiado para producións audiovisuais e investimentos en bens de equipo que serán realizadas por pemes do sector audiovisual galego, instrumentadas mediante convenio de colaboración subscrito entre o Instituto Galego de Promoción Económica, as entidades financeiras e as sociedades de garantía recíproca adheridas (DOG número 216, do 8 de novembro de 2007): 0,993%.
-Programa de préstamos do Igape para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI) (DOG número 244, do 19 de decembro de 2007): 0,993%.
-Bases reguladoras das axudas para a habilitación de liñas de financiamento subsidiado para microempresas, proxectos emprendedores e investimentos das pemes para a mellora competitiva na Comunidade Autónoma de Galicia, liñas Peme Xove e Peme Competitiva, instrumentadas mediante convenio de colaboración subscrito entre o Instituto Galego de Promoción Económica, as entidades financeiras e as sociedades de garantía recíproca adheridas (DOG número 47, do 4 de marzo de 2008): 0,993%.
Segundo.-As entidades financeiras deberanlles comunicar aos beneficiarios dos préstamos subvencionables a variación do tipo de xuro.
Santiago de Compostela, 22 de decembro de 2009.
Joaquín Varela de Limia de Cominges
Director xeral do Instituto Galego de Promoción
Económica